-= 106 — 
ren, som dernæst ogsaa blev taget og er den anden Sørøver, 
der er opbragt. 
Jeg nævner mig med Højagtelse Deres Exellences 
forbundne og velvillige 
Christian Frederik. 
Eidsvold den l4de Mai 1814. 
Kan jeg vente den Fornøjelse at see Dem her paa Ons- 
dag? paa Torsdag eller Fredag sluttes Rigsforsamlingen. 
(Concept. Fransk *.) 
Deres Excellentse. 
Jeg veed ikke at have grebet Pennen med større Æng- 
stelse end idag, idet jeg udfører en Commission, som Hans 
Majestæt Kongen af Norge har paalagt mig, nemlig under min 
Couvert at lade Deres Excellentse ihændekomme et Brev til Hans 
Majestæt Kongen af Sverige, hvilket vor Konge uden Tvivl skulde 
have foretrukket at sende direkte ved en Befuldmægtiget, men! 
efter de Afslag, han hidtil har erfaret, har han ikke villet ud- 
sætte sig for paa ny direkte at modtage et saadant. Jeg vover 
da som en Følge heraf at bede D. Ex. om den Gunst, at De, 
(i Tilfælde af at H. M. Kongen af Sverige tvertimod al Sandsyn- 
lighed vedbliver med ikke at ville gribe en saa gunstig Lejlig- 
hed til at skabe to agtværdige Nationers Lykke) kun under min 
Adresse vil tilbagesende hoslagte Brev, hvis Hensigt alene er 
Fred, Alliance og Enighed. 
Jeg vover at haabe, D. Ex., at Adressen fra Rigsforsam- 
lingen paa Eidsvold til den valgte Konge, Hans Majestæts Mod- 
tagelseserklæring, Adressen, som indeholder det norske Folks 
højtidelige Erklæring om at ville udholde Alt for at forsvare sin 
*) Af denne Skrivelse til Grev Essen foreligger Schmettows oprindelige Con- 
cept og en Reenskrift, som er bleven oversendt den nyvalgte Konge og af | 
denne remitteret med Bemærkninger paa et særskilt Blad, i Henhold til 
hvilke enkelte smaa Forandringer senere sees forelagne. 
